CELEX: 62011CA0004
Language: sl
Date: 2013-11-14 00:00:00
Title: Zadeva C-4/11: Sodba Sodišča (veliki senat) z dne 14. novembra 2013 (predlog za sprejetje predhodne odločbe Hessischer Verwaltungsgerichtshof – Nemčija) – Zvezna republika Nemčija proti Kaveh Puid (Azil — Listina Evropske unije o temeljnih pravicah — Člen 4 — Uredba (ES) št. 343/2003 — Člen 3(1) in (2) — Določitev države članice, odgovorne za obravnavanje prošnje za azil, ki jo v eni od držav članic vloži državljan tretje države — Členi od 6 do 12 — Merila za določitev odgovorne države članice — Člen 13 — Pomožno pravilo)

11.1.2014   
            
            
               SL
            
            
               Uradni list Evropske unije
            
            
               C 9/2
            
         Sodba Sodišča (veliki senat) z dne 14. novembra 2013 (predlog za sprejetje predhodne odločbe Hessischer Verwaltungsgerichtshof – Nemčija) – Zvezna republika Nemčija proti Kaveh Puid
   (Zadeva C-4/11) (1)
   
   (Azil - Listina Evropske unije o temeljnih pravicah - Člen 4 - Uredba (ES) št. 343/2003 - Člen 3(1) in (2) - Določitev države članice, odgovorne za obravnavanje prošnje za azil, ki jo v eni od držav članic vloži državljan tretje države - Členi od 6 do 12 - Merila za določitev odgovorne države članice - Člen 13 - Pomožno pravilo)
   2014/C 9/02
   Jezik postopka: nemščina
   
      Predložitveno sodišče
   
   Hessischer Verwaltungsgerichtshof
   
      Stranki v postopku v glavni stvari
   
   
      Tožeča stranka: Zvezna republika Nemčija
   
      Tožena stranka: Kaveh Puid
   
      Predmet
   
   Predlog za sprejetje predhodne odločbe – Hessischer Verwaltungsgerichtshof – Razlaga člena 3(2), prvi stavek, Uredbe Sveta (ES) št. 343/2003 z dne 18. februarja 2003 o vzpostavitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države (UL, posebna izdaja v slovenščini, poglavje 19, zvezek 6, str. 109) – Obveznost države članice, da prevzame odgovornost za obravnavanje prošnje za azil na podlagi člena 3(2) Uredbe (ES) št. 343/2003, če bi obstajala nevarnost, da bi bile kršene temeljne pravice prosilca in/ali, da država članica, ki je odgovorna za obravnavanje prošnje v skladu z merili, določenimi v tej uredbi, ne bi uporabila minimalnh standardov iz Direktiv 2003/9/ES in 2005/85/ES
   
      Izrek
   
   
               1.
            
            
               Če ni mogoče, da država članica ne bi vedela, da sistemske pomanjkljivosti azilnega postopka in pogoji za sprejem prosilcev za azil v državi, ki je bila na podlagi meril iz poglavja III Uredbe Sveta (ES) št. 343/2003 z dne 18. februarja 2003 o vzpostavitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države, določena za prvo odgovorno, pomenijo utemeljene razloge za prepričanje, da bi bil prosilec izpostavljen resnični nevarnosti, da se bo z njim nečloveško ali ponižujoče ravnalo v smislu člena 4 Listine Evropske unije o temeljnih pravicah, kar mora preveriti predložitveno sodišče, država članica, ki izvede postopek določitve odgovorne države članice, prosilca za azil ne sme predati državi članici, ki je bila določena kot prva odgovorna, in mora, razen v primeru, da sama obravnava prošnjo, uporabiti preostala merila iz tega poglavja, da bi ugotovila, ali je mogoče na podlagi katerega od teh meril kot odgovorno določiti kako drugo državo članico, ali, če to ni tako, člen 13 te uredbe.
            
         
               2.
            
            
               Po drugi strani pa v takem položaju samo to, da predaja prosilca državi članici, ki je bila določena kot prva odgovorna, ni mogoča, še ne pomeni, da mora država, ki izvede postopek določitve odgovorne države članice, na podlagi člena 3(2) Uredbe št. 343/2003 sama obravnavati prošnjo za azil.
            
         
      (1)  UL C 95, 26.3.2011.